ONS TAAK | Kommissie vir Getuienisaksie
* Klik HIER vir ‘n kort artikel.
Getuienisaksie bestaan uit vier taakspanne:
Ons ontwikkel, fasiliteer en bestuur netwerke, vennootskappe en werksaamhede, soos deur die drie kerke (NG Kerk in SA [Wes-en-Suid-Kaap], VG Kerk Kaapland en die RCA) ooreengekom, op grondslag van die Getuienisaksie-reglement (vgl Regl 12b) en soos van tyd tot tyd aangepas en ooreengekom.
(+27) 21 957 7179
Gemeentes, ringe en susterkerke word bygestaan om hul getuienis missionêr uit te leef. Vennootskaplike getuienisbedieninge word saam met mede-gelowiges uit die familie van NG Kerke op die verskillende bedieningsterreine in en vanuit Afrika ontwikkel.
Ons is ’n diensarm van Christelike kerke wat nie die voorkeure of styl van een spesifieke denominasie verteenwoordig nie. Hierdie bediening verteenwoordig die hele kerk van Christus in die werkplek en is as sodanig gerig op mense in hul werksituasies. Ons is ’n gewete vir die markplein ; ondersteun Christengelowiges en bring die evangelie aan ongelowiges; is ’n skouer vir mense wat swaarkry en Arbeidsbediening bied ook relevante opleidingsprogramme aan wat nie net waarde toevoeg tot die lewe van individuele werknemers nie, maar ook bydra tot die sukses van maatskappye en organisasies. Ons fokusareas is Seelui en Vissers (Biblia Hawesending), Transnet en Handel en Nywerheid (enige plek van werk).
(+27) 21 952 1531
Die Sentrum vir Publieke Getuienis wil die evangelie in die wydste moontlike sin na die markplein bring. Dit wil die versoeningsboodskap van Jesus Chritus verkondig, maar ook konkrete gestalte daaraan gee in van die mees aktuele kwessies waarmee ons gekonfronteer word. Dit wil gesprek en dialoog op plaaslike vlak bevorder en die kerk se kontak en netwerke met die media, regering en besighede verhoog.
021 9577117 / 7202
Getuienisaksie wil graag gemeentes sensiteer rondom die omgee vir hul omgewing en hulle help om op eenvoudige maniere deel te neem aan aardsorgprogramme.
082 732 4752
021 957 7179